दुनियाभर में फैला कोरोना वायरस दिन पर दिन कम होने के बजाय और बढ़ता ही जा रहा है. इससे लोगों में डर का माहौल लगातार बना हुआ है. इसी बीच दिल्ली से आई एक खबर ने दिल दहला कर रख दिया है.
दिल्ली के सफदरजंग अस्पताल में कोरोना वायरस संक्रमण के संदिग्ध एक मरीज ने ख़ुदकुशी कर ली. उसने अस्पताल की 7वीं मंजिल से कूदकर अपनी जान दे दी. 35 साल का मृतक कल ही ऑस्ट्रेलिया के सिडनी से वापस देश लौटा था और संदेह होने पर एयरपोर्ट से सीधे अस्पताल लाया गया था. जहाँ उसकी जांच चल रही थी. अभी तो उसकी जांच रिपोर्ट भी नहीं आई थी. यह भी स्पष्ट नही हुआ है कि उसकी रिपोर्ट positive है या negative. जानकारी के मुताबिक यह शख्स पिछले एक साल से सिडनी में रह रहा था.
बताया गया है कि जिस तरह उसे एयरपोर्ट पर ही अपने कब्जे में लेकर पुलिस सीढे अस्पताल ले आई और उसे परिवार के लोगों से मिलने भी नहीं दिया गया उसके कारण वह सदमे में था.
नोडल अधिकारी के जरिए बताया गया कि मरीज को शाम करीब 9 बजे आईजीआई (IGI) हवाई अड्डे से अस्पताल में भर्ती कराया गया था. उसमे कोरोना के लक्षण पाए गए थे. साथ ही उसके सिर में दर्द भी था.
इस घटना ने कोरोना संकट के इस भयावह दौर में हमारे इंतजामों और एहतियात पर कुछ सवाल खड़े कर दिये हैं. सबसे बड़ा सवाल है कि कहीं ऐसा तो नहीं कि संकट की इस आपाधापी भरे समय में हमने इंतजामो को ऊपर रखा और लोगों को संकट के प्रति संवेदनशीलता के साथ समझाना भूल गये? एक दिन पहले दिल्ली एयर पोर्ट पर मची अफरातफरी और इस सुसाइड को कहीं न कहीं व्यवस्थाओं की संवेदनहीनता से जोड़कर देखे जाने की जरूरत है
hin_Deva hin_Deva hin_Deva hin_Deva hin_Deva